የሀገሪቱን ሰላም በማስጠበቅ ረገድ የኃይማኖት አባቶችና የአገር ሽማግሌዎች የበኩላቸውን ሚና መጫወት እንዳለባቸው ተገለጸ
የሀገሪቱን ሰላም በማስጠበቅ ረገድ የኃይማኖት አባቶችና የአገር ሽማግሌዎች የበኩላቸውን ሚና መጫወት እንዳለባቸው ተገለጸ፡፡የኃይማኖት አባቶችና የአገር ሽማግሌዎች አገር አቀፍ የሰላም ጉባኤ በሀዋሳ ከተማ እየተካሄደ ነው፡፡በጉባዔው በዋናነት የሀገሪቱን ሰላም በማስጠበቅ ረገድ የኃይማኖት አባቶችና የአገር ሽማግሌዎች ባላቸው ሚና ዙሪያ ተወያይተዋል፡፡ኢትዮጵያ ከጎረቤት ሀገራት ጋር ሰላም መፍጠር ብትችልም በአገር ውስጥ በተለያዩ አካባቢዎች የሰላም መደፍረስ ችግር አሁንም እንደቀጠለ ነው ተብሏል፡፡በእነዚህ ችግሮች መንስኤዎችና የመፍትሄ አቅጣጫዎች ብሎም በሌሎች ተያያዥ ጉዳዮች ላይ በጉባዔው ውይይት እየተደረገ ነው፡፡በተለይ የኃይማኖት አባቶችና የአገር ሽማግሌዎች ወጣቱን በስነምግባር በመቅረጽና ባህላዊ እሴቶችን እያወቀ እንዲሄድ በማድረግ ረገድ ሚናቸውን ሊወጡ እንደሚገባ ተገልጿል፡፡ስርዓት አልበኝነትና ኢፍትሃዊነትን ከማስወገድ ረገድ ደግሞ መንግስት የራሱን ሚና መጫወት እንዳለበት በጉባዔው ተነስቷል፡፡የኃይማኖት አባቶችና የአገር ሽማግሌዎች መዋቅር እስከ ወረዳ ድረስ ለማቋቋም የመፍትሄ ሀሳብ አቀርቧል፡፡በጉባዔው ከተለያዩ ክልሎች የተወጣጡ የኃይማኖት አባቶችና የአገር ሽማግሌዎች ተሳታፊ ናቸው፡፡ (ምንጭ፡-ኢቲቪ)